


Povjerenstvo za provedbu postupka prodaje
nekretnine Hrvatskog zavoda za zdravstveno osiguranje objavljuje


JAVNI NATJEČAJ
za prodaju nekretnine Hrvatskog zavoda za zdravstveno osiguranje


I. Predmet javnog natječaja
Prodaja nekretnine u vlasništvu Hrvatskog zavoda za zdravstveno osiguranje (u daljnjem tekstu: Zavod) u Koprivnici, Ulica Ivana Meštrovića 7, stan u prizemlju, koji se sastoji od jedne sobe, kuhinje, izbe, kupaonice, WC-a i hodnika, ukupne površine 39,00 m2, sa pripadajućom ostavom u podrumu, a koji je upisan u zk.ul 12798, k.o.: KOPRIVNICA (E-7), po načelu ˝viđeno – kupljeno˝.
[bookmark: _Hlk239833841]Predmetni stan  posjeduje energetski certifikat razredi C i C izrađen od društva Piamerc d.o.o. s rokom važenja do 3. prosinca 2035. godine.

Početna kupoprodajna cijena: 85.100,00 Eura 
Iznos jamčevine: 8.510,00 Eura (10% početne kupoprodajne cijene)

II. Pravo sudjelovanja 
Pravo sudjelovanja na javnom natječaju imaju sve domaće fizičke i pravne osobe, te strane fizičke i pravne osobe, državljani EU ili država s kojima RH ima uspostavljen reciprocitet u pravu na kupnju nekretnina s obzirom na državljanstvo kupca, uz prethodnu suglasnost ministarstva nadležnog za poslove pravosuđa.

III. Sadržaj ponude
Ponuda treba sadržavati, odnosno uz ponudu je potrebno dostaviti:

· za domaće fizičke osobe ime i prezime, OIB, adresa prebivališta, preslika osobne iskaznice, a za strane fizičke osobe ime i prezime, adresu prebivališta i presliku putovnice   
· za domaće pravne osobe naziv i sjedište pravne osobe, OIB, ime i prezime ovlaštene osobe za  zastupanje, fotokopija izvoda iz sudskog registra ili drugi dokument kojim se dokazuje pravna osobnost, a za strane pravne osobe naziv i sjedište pravne osobe i izvadak iz domicilnog registra s ovjerenim prijevodom sudskog tumača na hrvatski jezik; 
· brojkom i slovima ispisanu kupoprodajnu cijenu za nekretninu iz točke I. ovog natječaja 
· dokaz o uplati jamčevine te broj žiro ili tekućeg računa ponuditelja na koji će se izvršiti 
            povrat jamčevine, ako ponuditelj ne uspije na javnom natječaju
· potvrdu porezne uprave da ponuditelj nema dugovanja po osnovi javnih davanja

HZZO zadržava pravo provjere svih okolnosti i činjenica koje su navedene u ponudi, kao i pravo dodatnog pojašnjenja i dostave dodatne dokumentacije od ponuditelja.

IV. Jamčevina
Ponuditelji su dužni uplatiti jamčevinu utvrđenu pod točkom I. ovog natječaja u visini 10% od utvrđene početne kupoprodajne cijene nekretnine, a koja se uplaćuje na broj računa IBAN:HR6510010051550100001, MODEL:65, PNO: 5401-078-26362 – OIB (broj znamenaka koji stane na uplatnicu) s naznakom: „jamčevina za javni natječaj za prodaju nekretnine“. Izabranom ponuditelju uplaćena jamčevina se uračunava u iznos kupoprodajne cijene nekretnine. Ako ponuditelj čija je ponuda prihvaćena kao najpovoljnija odustane od svoje ponude i zaključenja ugovora o kupoprodaji, gubi pravo povrata jamčevine. Ponuditelju koji ne uspije u natječaju, jamčevina se vraća u roku od 30 dana od konačnosti odluke o prodaji nekretnine.






V. Dostava ponuda
Pisana ponuda u zatvorenoj omotnici dostavlja se na adresu Hrvatski zavod za zdravstveno osiguranje, Zagreb, Margaretska 3, poštom preporučeno ili osobnom dostavom s nazivom i adresom ponuditelja i naznakom „Ponuda za javni natječaj za prodaju nekretnine - NE OTVARATI“.
Rok za dostavu ponuda je 7. listopada 2026. godine do 10 sati, do kada ponuda mora biti zaprimljena u prijamnoj pisarnici HZZO-a. Nepravodobno zaprimljene ponude vratit će se neotvorene ponuditeljima, a nepotpune se neće razmatrati.

VI. Javno otvaranje ponuda
Javno otvaranje ponuda izvršit će se 7. listopada 2026. godine u 13 sati u prostorijama HZZO-a, Zagreb, Margaretska 3, dvorana A na II.katu. 
Ponuditelji ili ovlaštene osobe ponuditelja mogu prisustvovati javnom otvaranju ponuda, no nisu obvezni pristupiti.

VII. Kriterij odabira
Kriterij odabira je najviša ponuđena cijena za nekretninu iz točke I. ovog natječaja. U slučaju da pristignu dvije identične potpune ponude s istim iznosom ponuđene cijene, ponuditelji će 
biti pozvani da u roku od tri dana od primitka obavijesti u zatvorenoj omotnici dostave dopunu ponude, kako bi se donijela odluka o najpovoljnijem ponuditelju. 

VIII. Rezultati natječaja
O rezultatima natječaja svi ponuditelji biti će obaviješteni u pisanom obliku u roku 30 dana od dana donošenja odluke o prodaji nekretnine.
HZZO  pridržava pravo da ne prihvati ni jednu ponudu (bez obrazloženja) i pri tome ne snosi nikakvu odgovornost prema ponuditeljima, niti je obvezan snositi ikakve troškove u svezi sa sudjelovanjem ponuditelja u javnom natječaju. 

IX. Sklapanje ugovora o kupoprodaji
U roku od 30 dana od konačnosti odluke o prodaji nekretnine iz točke I. ovog natječaja, pristupa se sklapanju ugovora o kupoprodaji nekretnine iz točke I. ovog natječaja, kojim će se urediti međusobna prava i obveze između prodavatelja i kupca, s time da se kupoprodajna cijena plaća u cijelosti jednokratno.
U slučaju da najpovoljniji ponuditelj odbije sklopiti kupoprodajni ugovor u navedenom roku, sklapanje kupoprodajnog ugovora ponudit će se slijedećem najpovoljnijem ponuditelju.

X. Ostalo
Podnošenjem ponude na natječaj, ponuditelj daje privolu da HZZO u svrhu provedbe natječajnog postupka može date podatke prikupljati, objaviti i obrađivati u elektroničkom obliku 
ili manualno, te čuvati i dalje koristiti u skladu s općim aktom Zavoda i sukladno propisima o zaštiti osobnih podataka. 


Sve dodatne informacije o ovom natječaju, kao i mogućnost predbilježbe za pregled nekretnine mogu se dobiti na slijedećem broju telefona: 091/2550-747 (Ksenija Bukovec-Špoljar).


U Zagrebu, 23. rujna 2026. godine

Hrvatski zavod za zdravstveno osiguranje 

